Nariadenie Komisie (ES) č. 1633/2000
z 25. júla 2000,
ktoré mení a dopĺňa nariadenie (EHS) č. 2825/93 stanovujúce určité podrobné pravidlá uplatňovania nariadenia Rady (EHS) č. 1766/92 o stanovovaní a udeľovaní upravených náhrad za obilniny vyvezené vo forme určitých liehovín
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 1766/92 z 30. júna 1992 o spoločnej organizácii trhu s obilninami [1], naposledy zmenené a doplnené nariadením Komisie (ES) č. 1510/2000 [2], a najmä na jeho článok 13 (5),
keďže:
(1) Článok 6 nariadenia Komisie (ES) č. 1222/94 z 30. mája 1994 určuje spoločné podrobné pravidlá uplatňovania systému udeľovania vývozných náhrad za určité poľnohospodárske produkty vyvezené vo forme tovaru, ktorý nepokrýva príloha I k zmluve, a kritériá na úpravu čiastky týchto náhrad [3], naposledy zmeneného a doplneného nariadením (ES) č. 701/2000 [4], čím sa vytvára systém udeľovania vývozných náhrad za produkty uvedené v nariadení Komisie (EHS) č. 2825/93 [5], naposledy zmenenom a doplnenom nariadením (ES) č. 3098/94 [6], a to za podmienky predloženia osvedčenia, ktoré je podľa článku 6b nariadenia (ES) č. 1222/94 platné maximálne počas jedného rozpočtového obdobia. Rozpočtové obdobie sa určuje v článku 1 (1a) nariadenia (ES) č. 1222/94 a začína sa od 1. októbra jedného roka a končí sa 30. septembra nasledujúceho roka. Článok 5 nariadenia (EHS) č. 2825/93 zabezpečuje, že koeficient uplatniteľný na množstvá obilnín umiestňovaných pod kontrolou a destilovaných sa uplatní od 1. júla do 30. júna nasledujúceho roka. Aby sa umožnilo riadenie činností, ktoré musia liehovarnícke subjekty uskutočniť, tieto dve obdobia by sa mali zosúladiť, a preto obdobie platnosti na koeficienty sa musí zosúladiť s obdobím stanoveným na certifikát. Podľa toho by sa mal zmeniť a doplniť článok 5 nariadenia (EHS) č. 2825/93.
(2) Opatrenia zabezpečené v tomto nariadení sú v súlade so stanoviskom Riadiaceho výboru pre obilniny,
PRIJALA TOTO NARIADENIE:
Článok 1
Druhý pododsek článku 5 nariadenia (EHS) č. 2825/93 sa nahrádza takto:
"Bude sa uplatňovať od 1. októbra do 30. septembra nasledujúceho roka. Bez ohľadu na predošlú vetu sa na obdobie 2000/2001 uplatní od 1. júla 2000 do 30. septembra 2001."
Článok 2
Toto nariadenie nadobudne účinnosť dňom jeho uverejnenia v Úradnom vestníku Európskych spoločenstiev.
Bude sa uplatňovať od 1. júla 2000.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 25. júla 2000